কুমকুম মোহান্তি
কুমকুম মোহান্তি (জন্ম: ১০ সেপ্টেম্বর ১৯৪৬) ওড়িশি নৃত্যশিল্পী। মোহান্তির জন্ম ভারতের ওড়িশা রাজ্যের কটক জেলায়। তিনি কালা বিকাশ কেন্দ্রের গুরু কেলুচরণ মহাপাত্রের কাছ থেকে প্রশিক্ষণ গ্রহণ করেছিলেন। তিনি অভিনয়া নৃত্যের জন্য পরিচিত। তিনি ওড়িশা সরকারের বিশেষ সচিব (সংস্কৃতি) হিসাবে কাজ করেছেন। ২০০৪ সালে অবসর গ্রহণের পরে, তিনি ২০০৬ সালে ভুবনেশ্বরে তাঁর নৃত্য বিদ্যালয় গীতি গোবিন্দ শুরু করেন। বর্তমানে তিনি স্কুল অফ হিউম্যানিটিস, সোস্যাল সায়েন্সেস অ্যান্ড ম্যানেজমেন্ট আইআইটি ভুবনেশ্বরে সহযোগী প্রফেসর হিসাবে কর্মরত আছেন।